open-index/open-wikipedia-markdown huggingface dataset:
মোহাম্মদ ওয়ালিউল ইসলাম

**মো. ওয়ালিউল ইসলাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মো. ওয়ালিউল ইসলামের জন্ম বরিশাল সিটি করপোরেশনের ১৬ নম্বর ওয়ার্ডের উত্তর আলেকান্দা সড়কের বটতলায়। তার বাবার নাম মো. ওয়াজেদ আলী এবং মায়ের নাম সৈয়দা আশরাফুননেসা নিরু। তার স্ত্রীর নাম হোসনে আরা বেগম। তাদের দুই মেয়ে ও এক ছেলে।

## কর্মজীবন
মো. ওয়ালিউল ইসলাম ১৯৭১ সালে চট্টগ্রাম ইন্টারমিডিয়েট কলেজের শিক্ষার্থী ছিলেন। কুমিল্লার ইস্পাহানী পাবলিক স্কুল(বর্তমান  ইস্পাহানী ক্যান্টনমেন্ট পাবলিক স্কুল ও কলেজ)থেকে এসএসসি পাস করে মা-বাবার অমতে তিনি ভর্তি হয়েছিলেন ওই কলেজে। তখন ছাত্ররাজনীতির সঙ্গেও যুক্ত ছিলেন। মুক্তিযুদ্ধ শুরু হলে মো. ওয়ালিউল ইসলাম ২৬ মার্চ থেকেই ঝাঁপিয়ে পড়েন যুদ্ধে। কয়েকজন সহপাঠীকে সঙ্গে নিয়ে চট্টগ্রামের ষোলশহর এলাকায় পাকিস্তান সেনাবাহিনীর বিরুদ্ধে প্রতিরোধ গড়ে তোলেন। একপর্যায়ে তারা অষ্টম ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। তিনি বেশ কয়েকটি প্রতিরোধযুদ্ধে সক্রিয়ভাবে অংশ নেন। এর মধ্যে কালুরঘাট, মহালছড়ির যুদ্ধ অন্যতম। প্রতিরোধযুদ্ধ শেষে মো. ওয়ালিউল ইসলাম ভারতে যান। ত্রিপুরায় হরিণা ক্যাম্পে অবস্থানকালে তাকে অন্তর্ভুক্ত করা হয় প্রথম বাংলাদেশ ওয়ারকোর্সে। জলপাইগুড়ির মূর্তি ক্যাম্পে প্রশিক্ষণ নিয়ে অক্টোবরের প্রথমার্ধ থেকে যুদ্ধ করেন জেড ফোর্সের অধীনে। তাকে অষ্টম ইস্ট বেঙ্গল রেজিমেন্টের বি কোম্পানির অধিনায়ক হিসেবে দায়িত্ব দেওয়া হয়। সিলেট জেলার ফেঞ্চুগঞ্জ, গোলাপগঞ্জ এবং মৌলভীবাজার জেলার বড়লেখা, ছোটলেখাসহ আরও কয়েকটি স্থানে সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের ২৯ নভেম্বর ছিলো মুক্তিযুদ্ধের চূড়ান্ত পর্যায়। মুক্তিযোদ্ধাদের দুটি দল ভারত থেকে এসে সমবেত হলো কৈলাসটিলায়। মুক্তিযোদ্ধাদের একটি দলের নেতৃত্বে মো. ওয়ালিউল ইসলাম। মুক্তিবাহিনী ও মিত্রবাহিনী যৌথভাবে শমশেরনগরে অবস্থানরত পাকিস্তানি সেনাদের ওপর আক্রমণ চালাবে। মো. ওয়ালিউল ইসলামের দল এবং অপর দলের ওপর দায়িত্ব, ভানুগাছে একদল পাকিস্তানি সেনা আছে, তারা যাতে পাল্টা আক্রমণ না করতে পারে, সেটাকে গার্ড করতে হবে। পরবর্তীতে ১ ডিসেম্বর মো. ওয়ালিউল ইসলাম সহযোদ্ধাদের নিয়ে প্রতিরক্ষা অবস্থান নিলেন ভানুগাছে। তাদের জানানো হয়েছে, সেখানে আছে এক প্লাটুন পাকিস্তানি সেনা। কিন্তু প্রতিরক্ষা অবস্থান নেওয়ার পর তারা বুঝতে পারলেন, পাকিস্তানি সেনা সেখানে অনেক এবং তারা ১২০ মিমি মর্টারে সজ্জিত। বেশ শক্ত পাকিস্তানিদের অবস্থান। মো. ওয়ালিউল ইসলাম এতে বিচলিত হলেন না। সহযোদ্ধাদের মনে সাহস জোগালেন। পরদিন সহযোদ্ধাদের নিয়ে ঝাঁপিয়ে পড়লেন পাকিস্তানি সেনাদের ওপর। মুক্তিযোদ্ধারা সাহসিকতার সঙ্গে যুদ্ধ করতে থাকলেন।পাকিস্তানি সেনাদের পাল্টা আক্রমণে মুক্তিযোদ্ধাদের বেশ ক্ষয়ক্ষতি হলো। এতে তারা দমে গেলেন না। মো. ওয়ালিউল ইসলামের নেতৃত্বে তারা বীরত্বের সঙ্গে যুদ্ধ করে পরদিন সকালে মুক্ত করলেন ভানুগাছ। ভানুগাছ যুদ্ধে মো. ওয়ালিউল ইসলাম যথেষ্ট রণকৌশল ও সাহস প্রদর্শন করেন। মূলত তার প্রচেষ্টাতেই মুক্ত হয় ভানুগাছ। মুক্তিযোদ্ধাদের দখলে আসে পাকিস্তানি সেনাদের ফেলে যাওয়া অনেক অস্ত্রশস্ত্র ও রসদ। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ইস্পাহানী ক্যান্টনমেন্ট পাবলিক স্কুল ও কলেজের প্রাক্তন শিক্ষার্থী
শামবা জাতি

thumb|
**শামবা জাতি** বা **শাম্বা জাতি** () (শামবা, শামবালা, সামবালা বা সামবারা নামেও পরিচিত) উত্তর-পূর্ব তানজানিয়ার উসাম্বারা পর্বতমালার একটি জাতি ও ভাষাগত গোষ্ঠী ভিত্তিক। ২০০১ সালে শামবা জাতির জনসংখ্যা ছিল ৬,৬৪,০০০ জন।

শামবা উত্তর পূর্ব উপকূলবর্তী বান্টু ভাষার অন্তরগত। যদিও একটি গোষ্ঠী সোয়াহিলির অন্তর্ভুক্ত, কিন্তু সোয়াহিলি শামবার সাথে পারস্পরিক বোধগম্য নয়।

## ইতিহাস
উসামবারা এলাকাটি শুরুতে গ্রীষ্মকালীন মৌসুমে জার্মান ইস্ট আফ্রিকার ঔপনিবেশিক সদর দফতর ছিল। জার্মান উপনিবেশ হিসেবে তখন এর নাম ছিল তাঙ্গানিয়াকা। পরবর্তীকালে এটি তাঞ্জানিয়া প্রজাতন্ত্রের প্রধানতম অংশ হিসেবে যুক্ত হয়। শামবা শব্দটি *তাঙ্গা* ও *নিয়াকা* শব্দ থেকে উদ্ভূত; এর অর্থ যথাক্রমে আবাদী ভূমি এবং খসখসে ভূমি। শামবা জাতির অত্যন্ত জনপ্রিয় উপকথারূপে এমবেঘা গল্পে বর্ণিত হয়েছে।

## তথ্যসূত্র

বিষয়শ্রেণী:তানজানিয়ার জাতিগত গোষ্ঠী
বিষয়শ্রেণী:পূর্ব আফ্রিকার আদিবাসী
সাতক্ষীরা সরকারি উচ্চ বিদ্যালয়

**সাতক্ষীরা সরকারি উচ্চ বিদ্যালয়** (ইংরেজি: Satkhira Government High School) বাংলাদেশের সাতক্ষীরা জেলায় অবস্থিত একটি স্বনামধন্য উচ্চ বিদ্যালয়। এটি ১৯৬২ সালে প্রতিষ্ঠিত হয় এবং ১৯৬৮ সালে জাতীয়করণ করা হয়। বিদ্যালয়টি বালক উচ্চ বিদ্যালয়।

## ইতিহাস
খুলনা-সাতক্ষীরা প্রধান সড়কের পূর্ব পাশে চাচেঁর বেড়া ও গোলপাতার ছাউনি বিশিষ্ট কক্ষ দিয়ে বিদ্যালয়টি ১৯৬২ সালে প্রতিষ্ঠিত হয়, তৎকালীন সময়ে এটি ***সাতক্ষীরা টাউন হাই স্কুল***  নামে পরিচিত ছিল। বিদ্যালয়ের মোট জমি ৯ একর ৫৬ শতক। ১লা মে ১৯৬৮ বিদ্যালয়টিকে *সাতক্ষীরা সরকারি টাউন হাই স্কুল* নামেই জাতীয়করণ করা হয়। পরবর্তীতে ০১লা জানুয়ারি ১৯৬৯ সাল থেকে বিদ্যালয়টি ***সাতক্ষীরা সরকারি উচ্চ বিদ্যালয়*** নামে নামকরণ করা হয়।বিদ্যালয়টির পিছনে একটি গনকবর রয়েছে। যেখানে ১৯৭১ সালে পাকিস্তানি বাহিনী অনেক মানুষকে হত্যা করে এখানে গনকবর দেয়।

## অবস্থান
সাতক্ষীরা সরকারি উচ্চ বিদ্যালয়, খুলনা ও সাতক্ষীরা মহাসড়কের পশ্চিম পার্শ্বে আমতলা মোড়ে স্থানীয় বাস টার্মিনাল থেকে প্রায় ০১ কিলোমিটার দূরে অবস্থিত।

## শিক্ষা ব্যবস্থা
thumb|সাতক্ষীরা সরকারি উচ্চ বিদ্যালয়ের পতাকা স্ট্যান্ড 
প্রতিষ্ঠার শুরুতে প্রথম শ্রেণী থেকে দশম শ্রেণী পর্যন্ত চালু করা হয় এবং স্থানীয় জনগনের চাহিদার প্রেক্ষিতে পঞ্চম শ্রেণি পর্যন্ত কো-এডুকেশন রাখা হয়। পরবর্তীতে
জাতীয়করণের পর ১ম ও ২য় শ্রেণী উঠিয়ে দিয়ে পঞ্চম শ্রেণী পর্যন্ত কো-এডুকেশনও বন্ধ করে দেওয়া হয়।
বিদ্যালয়টিতে ২০১০ সাল হতে ২টি শিফট চালু করা হয়েছে। প্রায় ২২০০ ছাত্র এখানে লেখা পড়া করে। এখানে আনুমানিক প্রতিটি আসনের বিপরীতে ১০ জন শিক্ষার্থী ভর্তি যুদ্ধে নামে।

এটি এখন বাংলাদেশ উন্মুক্ত বিশ্ববিদ্যালয়ের শাখা হিসেবে পরিচালিত হচ্ছে।

## বিদ্যালয়ের পোশাক নীতিমালা
বিদ্যালয়ের পোশাক নীতি নিম্নরূপ-
* সাদা হাফ শার্ট বিদ্যালয় লোগো সংবলিত (গ্রীষ্মকালীন)
* সাদা ফুল শার্ট বিদ্যালয় লোগো সংবলিত (শীতকালীন)
* কৃষ্ণসবুজ বর্ণের প্যান্ট
* কালো বেল্ট
* সাদা জুতা ও মোজা
* শোল্ডার ব্যাজ 
* প্রাতকালীন ছাত্রদের বিদ্যালয়ের লোগো সংবলিত লাল ব্যাজ ও দিবাকালীনদের সবুজ ব্যাজ

## পরিবেশ
thumb|বৃক্ষশোভিত সাতক্ষীরা সরকারি উচ্চ বিদ্যালয়
বিদ্যালয়টি সাতক্ষীরা শহরের প্রাণকেন্দ্রে অবস্থিত। এর পাশ দিয়ে চলে গেছে সাতক্ষীরা-খুলনা প্রধান সড়ক। এই বিদ্যালয়ের ২টি খেলার মাঠ আছে। ছাত্ররা বিদ্যালয়ের খেলাধুলার সময় সামনের মাঠটিই ব্যবহার করে। কোনো অনুষ্ঠানে পিছনের মাঠটি ব্যবহার করা হয়। বিদ্যালয়ে প্রতি বছর সমাবর্তন, প্রাক্তন ছাত্রদের পুনর্মিলনী এবং বৃক্ষরোপণ অনুষ্ঠান করা হয়। খেলাধুলায়ও বিদ্যালয়টি যথেষ্ট অগ্রণী ভূমিকা রেখে আসছে, প্রতি বছর এখানে নিয়মিতভাবে বাৎসরিক ক্রীড়া প্রতিযোগিতা অনুষ্ঠিত হয়। এছাড়াও প্রতিবছর বার্ষিক প্রীতিভোজ অনুষ্ঠিত হয়।

## তথ্যসূত্র

## বহিঃসংযোগ
*সাতক্ষীরা সরকারি উচ্চ বিদ্যালয়

বিষয়শ্রেণী:সাতক্ষীরা সদর উপজেলা
বিষয়শ্রেণী:সাতক্ষীরা জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান

বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
পালবাসা সিদ্দিক

**পালবাসা সিদ্দিক** বাংলাদেশি বংশোদ্ভুত আমেরিকান গায়িকা। তিনি পরিচিতি লাভ করেন ২০০৮ সালে। ইন্টারনেটে তার গাওয়া রবীন্দ্রসঙ্গীত 'প্রাণ' জনপ্রিয়তা লাভ করে। গীতাঞ্জলি কাব্যের এই গানকে গ্যারি শ্যেয়ম্যান পরিচালিত ম্যাট হার্ডিংয়ের 'ড্যান্সিং ২০০৮' ভিডিওতে আবহ সংগীত হিসেবে ব্যবহৃত হয়।
## অভিবাসন
বাংলাদেশে জন্মগ্রহণকারী পালবাসা সিদ্দিক পারিবারিক ভাবে যুক্তরাষ্ট্রের মিনেসোটায় ১০ বছর বয়স থেকে বসবাস করা শুরু করে। ম্যাকফেইল সেন্টার ফর মিউজিক থেকে তিনি সংগীতে বিশেষ বৃত্তি লাভ করে।

## ড্যান্সিং ২০০৮
গ্যারি শ্যেয়ম্যান পরিচালিত ম্যাট হার্ডিংয়ের 'ড্যান্সিং ২০০৮' ভিডিওতে আবহ সংগীত হিসেবে রবীন্দ্রসঙ্গীত 'প্রাণ' গানটির জন্য তিনি ইউটিউবে ব্যাপক জনপ্রিয়তা লাভ করে।

## সংগীত জীবন

## প্রকাশিত অ্যালবাম
### একক অ্যালবাম
* *ভালোবাসি তাই* (২০১১)

### মিশ্র অ্যালবাম
* *শিহরণ* (২০১১)
* *নারী* (২০১২)
* *সমন্বয়* (২০১২)
* *৩৬০* (২০১৩)

### কভার
* প্রাণ - *রবীন্দ্রসঙ্গীত*
* সামওয়ান লাইক ইউ - *[[আডেল]]*
* পেফোন - *ম্যারুন ফাইভ*

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন গায়ক
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:১৯৯১-এ জন্ম
ফেস্তা দেল্লা রেপুবব্লিকা

**ফেস্তা দেল্লা রেপুবব্লিকা** ()(আক্ষরিকভাবে প্রজাতন্ত্রের উৎসব অথবা ইংরেজিতে প্রজাতন্ত্র দিবস) প্রতি বছর ২রা জুনে ইতালিতে প্রজাতন্ত্র জন্মের স্মরণে উদ্‌যাপন করা হয়। দ্বিতীয় বিশ্বযুদ্ধ এবং ফ্যাসিবাদ পতনের পর পরেই, ২রা এবং ৩রা জুন, ১৯৪৬ সালে সার্বজনীন ভোটাধিকার দ্বারা গৃহীত প্রাতিষ্ঠানিক গণভোটের মাধ্যমে দেশের সরকারের গঠন রাজতন্ত্র হবে না প্রজাতন্ত্র হবে, তা ইতালিয়াদের একটি নির্বাচনের মাধ্যমে তাদের মতামত প্রকাশ করতে বলা হয়।

৮৫ বছর রাজত্বকালে পরে, রাজতন্ত্র ১,০৭,১৮,৫০২ জন এবং প্রজাতন্ত্র ১,২৭,১৮,৬৪১ জন ভোট পায়, যা ইতালির মোট জনসংখ্যার ৫৪,৩ % পেয়ে প্রজাতন্ত্র জয়ী হয় এবং হাউস অফ সাভোইয়াকে নির্বাসিত করা হয়।

২রা জুন জাতির জন্ম হিসেবে উদ্‌যাপন করা হয়, যা ফরাসিরা ১৪ই জুলাই (বাস্তিল বিক্ষোভ বার্ষিকী) এবং আমেরিকার ৪ঠা জুলাই (১৭৭৬ সাল, যে দিনের স্বাধীনতার ঘোষণা স্বাক্ষরিত হয়েছিল) উদ্‌যাপন করে থাকে।

## আরও দেখুন
* ইতালির সরকারি ছুটির দিন

## তথ্যসূত্র

বিষয়শ্রেণী:জাতীয় ছুটির দিন
বিষয়শ্রেণী:ইতালির উৎসব
বিষয়শ্রেণী:প্রজাতন্ত্র দিবস
বিষয়শ্রেণী:জুন উদ্‌যাপন
সাতৈর মসজিদ

**সাতৈর মসজিদ** বাংলাদেশের একটি অতি পুরানো মসজিদ। এটি আলা-উদ্দিন হুসাইন শাহ বা শের শাহের আমলে তৈরি করা হয়েছে।

## ইতিহাস
আলা-উদ্দিন হুসাইন শাহ (১৪৯৪-১৫১৯) ছিলেন একজন স্বাধীন বাংলার সুলতান। তখন এই সাতৈর গ্রামে বহু আওলিয়ার বসবাস ছিলেন। তাদের মধ্যে হযরত শাহ সুফী শায়েখ শাহ ছতুরী  এর মুরিদ ছিলেন আলাউদ্দিন হুসাইন শাহ। ঐতিহাসিক এই মসজিদটি সেই সময়ে নির্মিত হয়। সাতৈর মাহী মসজিদের পাশ ঘেঁষেই গেছে ঐতিহাসিক গ্রান্ড ট্রাংক রোড বা শের শাহ সড়ক। কেউ কেউ মনে করেন সাতৈর শাহ মসজিদ শের শাহের (১৪৮৬ - ২২শে মে, ১৫৪৫) আমলের কীর্তি। ধারণা করা হয় যে, আলাউদ্দিন হোসেন শাহ্‌ তার জনৈক পীরের সম্মানে এই মসজিদটি নির্মাণ করেন। পরবর্তী সময়ে মসজিদটি সম্পূর্ণভাবে পরিত্যক্ত হয়ে জঙ্গলে ঢাকা পড়ে যায়। বিংশ শতাব্দীর শুরুর দিকে আবিষ্কৃত হওয়ার পর মসজিদটির ব্যাপক সংস্কার ও পুনঃনির্মাণ করা হয়েছে।

## বর্ণনা

বর্গাকার এই মসজিদটি বাইরের দিক থেকে প্রতিপাশে ১৭.৮ মিটার এবং ভেতরের দিক থেকে ১৩.৮ মিটার। পুরবে ভূমি থেকে মসজিদটির মেঝে প্রায় ০.৭৬ মিটুমি উঁচু ছিল, বর্তমানে এটি ০.৬ মিটার উঁচু। মোট নয়টি কন্দ আকৃতির গম্বুজ রয়েছে। মসজিদটির ভেতরে পাথরের তৈরি ৪ টি স্তম্ব, দেয়ালে এবং দেয়ালের গায়ে সংলগ্ন মোট ১২ টি পিলার রয়েছে। গম্ভুজ নির্মাণে পেন্ডেন্টিভ পদ্ধতি ব্যবহার করা হয়েছে। পশ্চিমে তিনটি মিহরাব আছে যার কেন্দ্রটি তুলনামুলক ভাবে বড়।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:স্থাপত্য
বিষয়শ্রেণী:ভাঙ্গা উপজেলা
বিষয়শ্রেণী:১৫১৯-এ প্রতিষ্ঠিত
বিষয়শ্রেণী:ফরিদপুর জেলার মসজিদ
বিষয়শ্রেণী:বাংলা_সালতানাতের_মসজিদ
মেধা (দ্ব্যর্থতা নিরসন)

* মেধা - হিন্দু পুরাণে উল্লিখিত এক ঋষি।
* মেধা - মানুষের গুণাবলী বিশেষ।
ইতালির সরকারি ছুটির দিন

নিম্নলিখিত দিনসমূহ হচ্ছে ইতালির সরকারি ছুটির দিন:

এই দিনগুলো সরকারি ছুটির দিন না, তবুও এগুলো আইন অনুযায়ী প্রতিষ্ঠিত:

## তথ্যসূত্র

ইতালি
বিষয়শ্রেণী:ইতালির সমাজ
বিষয়শ্রেণী:ইতালির সংস্কৃতি
বিষয়শ্রেণী:দেশ অনুযায়ী সরকারি ছুটির দিনের তালিকা
ভাংড়া (দ্ব্যর্থতা নিরসন)

* ভাংড়া - ভারত ও পাকিস্তানের পাঞ্জাব অঞ্চলের একটি একটি লোকজনৃত্য।
* ভাংড়া - পাঞ্জাবী সংস্কৃতির সাথে সম্পৃক্ত জনপ্রিয় সঙ্গীতের শাখা।
শুক্র সরণ

thumb|200px|right| ২০১২ সালের শুক্র সরণ । এ দৃশ্যটি উত্তর গোলার্ধ থেকে দেখাগিয়েছে।
**শুক্র সরণ** () মহাজাগতিক বিরল ঘটনাগুলোর মধ্যে অন্যতম। যখন **[[শুক্র গ্রহ]]**, সূর্য ও পৃথিবীর মাঝে একই তলে এবং সরলরেখায় পরিভ্রমণ করে তখন শুক্র সরণ ঘটে থাকে। শুক্র সরণের সময় গ্রহটিকে দেখতে একটি ছোট্ট চাকতির মত মনে হয় যা সূর্যেকে প্রদক্ষিণ করছে। শুক্র সরণের সময়সীমা কিছু ঘণ্টার মধ্যেই সীমাবদ্ধ থাকে, যেমন: ২০০৪ সালের জুন মাসে যে শুক্র সরণ হয়েছিল তার সময়সীমা ছিল প্রায় ছয় ঘণ্টা। শুক্র সরণ অনেকটা সূর্য গ্রহণের মত যা চন্দ্রের কারণে ঘটে। যদিও শুক্র গ্রহের ব্যাস চন্দ্রের ব্যাস অপেক্ষা প্রায় চারগুন তাও এ সময় শুক্র গ্রহকে খুবই ছোট মনে হয় এবং চন্দ্র থেকে ধীরে চলে বলে মনে হয় কেননা পৃথিবী থেকে চন্দ্রের দূরত্ব থেকে শুক্র গ্রহের দূরত্ব বহুগুণ বেশি।
ভবিষ্যত বাণী করা যায় এমন মহাজাগতিক বিরল ঘটনাগুলোর মাঝে **শুক্র সরণ** অন্যতম। শুক্র সরণ একটি নির্দিষ্ট ক্রমে নির্দিষ্ট সময় পর পর ঘটে থাকে। এ ক্রমটিকে এভাবে বর্ণনা করা যেতে পারে যে, একটি শুক্র সরণের ঠিক ১০৫.৫ বছর পর একটি শুক্র সরণ হয় যার ঠিক আট বছর পর আরেকটি শুক্র সরণ হয় আবার এই শুক্র সরণটির ১২১.৫ বছর পর একটি শুক্র সরণ হয় এবং এর আট বছর পর আবার একটি শুক্র সরণ ঘটে। এভাবে প্রতি ২৪৩ বছরে একই ঘটনার পুনরাবৃত্তি ঘটে।
সর্বশেষ ৬ জুন, ২০১২ সালে শুক্র সরণ হয়েছিল যা এই শতকের সর্বশেষ শুক্র সরণ। এর আগে ১৬৩৯, ১৭৬১, ১৭৬৯, ১৮৭৪, ১৮৮২, ২০০৪ সালেও শুক্র সরণ দেখা গিয়েছিল। ২০১২ সালের পর আবার ২১১৭ ও ২১২৫ সালে শুক্র সরণ দেখা যাবে।

## প্রাচীন ও মধ্যযুগীয় ইতিহাস
প্রাচীন কালের ভারতীয়, গ্রীক, মিশরীয়, ব্যাবিলনীয়, মায়া এবং চীনা পর্যবেক্ষকরা শুক্র গ্রহ সম্পর্কে জানত এবং এর গতিবিধি সম্পর্কে টুকে রাখত। শুরুর দিকে গ্রিক জ্যোতির্বিজ্ঞানীরা শুক্র গ্রহকে ''Hesperus'' বা সন্ধ্যা তারা এবং ''Phosphorus'' বা শুকতারা - এ দুটি নামে ডাকতো। প্রাচীন আমেরিকান সভ্যতায় শুক্র গ্রহ ছিল বেশ গুরুত্বপূর্ণ বিশেষত মায়াদের জন্য, যারা একে *Noh Ek*(বৃহৎ তারা) অথবা *Xux Ek*(বোলতা তারকা) নামে ডাকতো। তারা মনে করতো শুক্র গ্রহ তাদের দেবতা Kukulkán(মেক্সিকোর অন্যান্য অঞ্চলে Gukumatz ও Quetzalcoatl নামেও পরিচিত) এর প্রতিরূপ। ড্রেসডেন কোডেক্স (Dresden Codex) এ মায়ারা গ্রহটির কালচক্রের ব্যাখ্যা করেছিল, গ্রহটির গতিপথ সম্পর্কে তাদের কিছু নিখুঁত ধারণা থাকলেও সেখানে শুক্র সরণ সম্পর্কে কিছু উল্লেখ ছিল না। ব্রিটিশ জ্যোতির্বিদ জেরেমিয়া হোরকস সর্বপ্রথম ১৬৩৯ সালে শুক্র সরণ পর্যবেক্ষণ করেন, তার বন্ধু উইলিয়াম ক্র্যাবট্রি-ও শুক্র সরণটি পর্যবেক্ষণ করেছিলেন ম‍্যানচেস্টারের নিকটবর্তী ব্রটন নামক অঞ্চলে থেকে।

## তথ্যসূত্র

## বহিঃসংযোগ
;সাধারণ
* Transit of Venus, 2004
* Venus Transits: Measuring the Solar System
* Historical observations of the transit of Venus 
* The transit of Venus across the Sun (PDF)
;জুন ২০১২ সালের শুক্র সরণ
* Sources to watch transit of venus live online
* NASA&nbsp;– 2012 Transit of Venus Live Webcast and Celebration
* 2012 Transit of Venus&nbsp;– International Astronomical Union
* Watch Transit of Venus 2012 LIVE&nbsp;– Many Live Webcasts / Broadcasts
* National Solar Observatory&nbsp;– Transit of Venus June 5–6 2012
* 2012 Transit of Venus Live Webcast and chatroom with SEMS at UND live From Alaska
* Transit of Venus 2012 online Simulator

বিষয়শ্রেণী:জ্যোতির্বিজ্ঞান
বিষয়শ্রেণী:শুক্র গ্রহ
লিয়াকত আলী খান (বীর উত্তম)

**লিয়াকত আলী খান** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 

## জন্ম ও শিক্ষাজীবন
লিয়াকত আলী খানের জন্ম বাগেরহাট জেলার বাগেরহাট পৌরসভার অন্তর্গত সরাই রোডের আমলাপাড়ায়। তার বাবার নাম আতাহার আলী খান এবং মায়ের নাম আজিজা খাতুন। তার স্ত্রীর নাম নাজমা আনোয়ার বেগম। তাদের এক মেয়ে, এক ছেলে।

## কর্মজীবন
১৯৭১ সালে লিয়াকত আলী খান পাকিস্তানে (তখন পশ্চিম পাকিস্তান) কর্মরত ছিলেন। মুক্তিযুদ্ধ শুরু হলে মে মাসের শেষে বাবার অসুস্থতার কথা বলে বাংলাদেশে আসেন। কয়েকদিন পর ভারতে গিয়ে মুক্তিযুদ্ধে যোগ দেন। কিছুদিন পর তাকে নিয়মিত বাহিনীর প্রথম ইস্ট বেঙ্গল রেজিমেন্টের অ্যাডজুটেন্ট হিসেবে দায়িত্ব দেওয়া হয়। ১৯৭৫ সালে ক্যু, পাল্টা ক্যুর ঘটনায় বাংলাদেশ বিমান বাহিনী থেকে বাধ্যতামূলক অবসর দেওয়া হয়। পরে তিনি মধ্যপ্রাচ্যে চাকরি করেন। এরপর বাংলাদেশ বিমানে বৈমানিক হিসেবে চাকরি করেন।

## মুক্তিযুদ্ধে ভূমিকা
১৯৭১ সালের ২৬ নভেম্বর মুক্তিযুদ্ধকালের উল্লেখযোগ্য যুদ্ধ ঘটে সিলেটের কানাইঘাট উপজেলার গৌরীপুরে। জৈন্তাপুর-জকিগঞ্জ সড়কে সুরমা নদীর তীরে ছিলো থানা সদরের অবস্থান। অবস্থানগত কারণে ১৯৭১ সালে মুক্তিবাহিনী ও পাকিস্তান সেনাবাহিনী উভয়ের কাছেই কানাইঘাট ছিল সামরিক দিক থেকে অত্যন্ত গুরুত্বপূর্ণ। কানাইঘাটে ছিল পাকিস্তান সেনাবাহিনীর শক্ত এক অবস্থান। প্রতিরক্ষায় নিয়োজিত ছিল তাদের ৩১ পাঞ্জাব রেজিমেন্ট। আরও ছিল মিলিশিয়া ও রাজাকার। নভেম্বর মাসের শেষ দিকে এটিই ছিল পাকিস্তান সেনাবাহিনীর সম্মুখ প্রতিরক্ষা লাইন। তখন কানাইঘাটের অগ্রবর্তী এলাকা জকিগঞ্জ, আটগ্রাম, চারগ্রাম মুক্তিযোদ্ধাদের দখলে।
জকিগঞ্জ, আটগ্রাম, চারগ্রাম দখলের পর মুক্তিযোদ্ধারা এগিয়ে যেতে থাকেন সিলেট অভিমুখে। মুক্তিযোদ্ধাদের এই দলে ছিলেন লিয়াকত আলী খান। ২৫ নভেম্বর তারা কানাইঘাট থানা সদরের দুই মাইল অদূরে গৌরীপুরে পৌঁছেন। তারা ছিলেন কয়েকটি দলে বিভক্ত। কানাইঘাটে আক্রমণের উদ্দেশ্যে তারা গৌরীপুরের বিভিন্ন স্থানে অবস্থান নেন। ২৬ নভেম্বর ভোরে পাকিস্তান সেনাবাহিনী অতর্কিতে মুক্তিযোদ্ধাদের একটি দলকে আক্রমণ করে। এ রকম অবস্থায় পাল্টা আক্রমণ ছাড়া আর কোনো পথ খোলা থাকে না। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করতে থাকেন। কিন্তু বীরত্বের সঙ্গে যুদ্ধ করার পরও তাদের অবস্থা নাজুক হয়ে পড়ে। আক্রান্ত মুক্তিযোদ্ধা দলের অধিনায়ক ছিলেন মাহবুবুর রহমান (বীর উত্তম)। তিনি দৃঢ়তার সঙ্গে সহযোদ্ধাদের নিয়ে আক্রমণ মোকাবিলা করছিলেন। কিন্তু একপর্যায়ে তিনি পাকিস্তানি সেনাদের গুলিতে শাহাদতবরণ করেন। এ অবস্থায় লিয়াকত আলী খান যুদ্ধক্ষেত্রে অধিনায়কের দায়িত্ব পান। একপর্যায়ে তিনিও শত্রুর গুলিতে আহত হন। আহত হয়েও তিনি যুদ্ধ চালিয়ে যান। 

## পুরস্কার ও সম্মাননা
* বীর উত্তম

## পাদটীকা

## তথ্যসূত্র

## বহিঃসংযোগ

বিষয়শ্রেণী:বীর উত্তম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সক্রিয় কর্মী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বীর বিক্রম
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাগেরহাটের ব্যক্তি
দেশি শুমচা

থাম্ব|দেশি শুমচা
**দেশি শুমচা** বা **ভারতীয় পিট্টা** (*নওরঙ*, * নওরঙ্গী*,*নীল পাখি*,*বর্নালী *, *বন সুন্দরী*, *সাদা হালতি* নামেও পরিচিত) (বৈজ্ঞানিক নাম: *Pitta brachyura*) এক ধরনের ছোট পাখি। ‘পিট্টা’ তেলুগু শব্দ, যার অর্থ ছোট পাখি। এরা বর্ণিল পাখি।

## চিত্রশালা

PittaBrachyuraBrehms.jpg
Indianpitta ringed at kodikkarai.jpg


## তথ্যসূত্র

## টীকা
*  
* Ingalhalikar, S. (1977). Indian Pitta in captivity. Newsletter for Birdwatchers 17 (7): 8–9.

* Bolster, R. C. (1921). Breeding of the Indian Pitta. Journal of the Bombay Natural History Society 28 (1): 284. 

## বহিঃসংযোগ
* Videos and media from HBW
* Pictures

বিষয়শ্রেণী:গায়ক পাখি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পিট্টা
বিষয়শ্রেণী:নেপালের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ইউএস ওপেন (টেনিস)

**ইউএস ওপেন** () চারটি গ্র্যান্ড স্ল্যাম টেনিস প্রতিযোগিতার অন্যতম একটি। পূর্বে এটি ইউনাইটেড স্টেটস ওপেন টেনিস চ্যাম্পিয়নশীপস নামে পরিচিত ছিল। বিশ্বের সবচেয়ে অন্যতম প্রাচীনতম টেনিস প্রতিযোগিতা হিসেবে স্বীকৃত। যুক্তরাষ্ট্রের নিউইয়র্ক সিটির কুইন্সে এটি অনুষ্ঠিত হয়। ইউনাইটেড স্টেটস টেনিস এসোসিয়েশনের উদ্যোগে সাংবাৎসরিক এ প্রতিযোগিতায় এ পর্যন্ত তিন ধরনের মাঠে অনুষ্ঠিত হয়েছে যা বর্তমানে হার্ডকোর্টে অনুষ্ঠিত হচ্ছে। ১৮৮১ সালে প্রবর্তিত ইউ.এস. ন্যাশনাল চ্যাম্পিয়নশীপে পুরুষদের এককের মাধ্যমে এর যাত্রা শুরু হয়।

১৯৮৭ সাল থেকে ইউএস ওপেন ধারাবাহিকভাবে ৪র্থ এবং চূড়ান্ত স্তরের বৃহত্তম টেনিস প্রতিযোগিতারূপে গ্র্যান্ড স্ল্যামে প্রতি বছরই যুক্ত হচ্ছে। অন্য তিনটি প্রতিযোগিতা হচ্ছে - অস্ট্রেলিয়ান ওপেন, ফ্রেঞ্চ ওপেন এবং উইম্বলডন প্রতিযোগিতা। সচরাচর এটি আগস্ট এবং সেপ্টেম্বরে দুই-সপ্তাহের জন্য অনুষ্ঠিত হয়।

## ইতিহাস
আগস্ট, ১৮৮১ সালে রোড আইল্যান্ডে নিউপোট ক্যাসিনোতে প্রথম প্রতিযোগিতাটি অনুষ্ঠিত হয়। শুরুতে এতে কেবলমাত্র ইউনাইটেড স্টেটস ন্যাশনাল লন টেনিস এসোসিয়েশন ক্লাবের সদস্যগণ প্রতিযোগিতায় অংশগ্রহণের সুযোগ পেতেন। ১৮৮৪ থেকে ১৯১১ সাল পর্যন্ত পূর্বতন চ্যাম্পিয়নধারী খেলোয়াড়গণ পরের বছরে আয়োজিত প্রতিযোগিতার চূড়ান্ত খেলায় সরাসরি অংশ নিতেন। ১৯১৫ সালে আয়োজনের স্থান পরিবর্তন করে রোড আইল্যান্ড থেকে নিউইয়র্কের ফরেস্ট হিলস্‌-এ স্থানান্তরিত হয়। ১৯২১ থেকে ১৯২৩ সাল পর্যন্ত ইউএস ওপেন প্রতিযোগিতা ফিলাডেলফিয়ার জার্মানটাউন ক্রিকেট ক্লাবে অনুষ্ঠিত হলেও পুনরায় ১৯২৪ সালে ফরেস্ট হিলসে ফিরে আসে।

শুরুর দিকে কয়েক বছর ইউনাইটেড স্টেটস ন্যাশনাল চ্যাম্পিয়নশীপে শুধুমাত্র পুরুষেরাই অংশ নিতেন। তখন প্রতিযোগিতাটি পুরুষদের ইউএস ন্যাশনাল সিঙ্গেলস চ্যাম্পিয়নশীপস নামে পরিচিত ছিল। ছয় বছর পর ১৮৮৭ সালে ফিলাডেলফিয়া ক্রিকেট ক্লাবে প্রমিলা একক অনুষ্ঠিত হয়। টেনিস এককের যুগে ১৯৬৮ সালে ৫টি বিষয়ে একত্রিত হয়ে ওয়েস্ট সাইড টেনিস ক্লাবে অনুষ্ঠিত হয়। ঐ বছরেই পেশাদারী পর্যায়ে ৯৬ জন পুরুষ এবং ৬৩ জন মহিলা খেলোয়াড় অংশ নেন। সর্বমোট পুরস্কারের অঙ্ক ছিল $১,০০,০০০ যা বর্তমানে $৬,৬৮,৩২৫।

## পুরস্কারের মূল্যমান
২০১১ ইউএস ওপেন টেনিসে সর্বমোট পুরস্কারের মূল্যমান নিম্নরূপে বন্টিত হয় -

## র‌্যাঙ্কিং পয়েন্ট
ইউএস ওপেনে অর্জিত পয়েন্ট এটিপি এবং ডব্লিউটিএ র‌্যাঙ্কিংয়ে প্রভাব বিস্তার করে। বর্তমানে একক খেলায় নিম্নবর্ণিত পয়েন্ট বরাদ্দ করা হয় -

## বর্তমান চ্যাম্পিয়ন

### সর্বশেষ ফাইনাল
} ড্যানিল মেদভেদেভ
| ৬–৩, ৭–৬(৭–৫), ৬–৩
|-
! scope="row"| মহিলা একক 
|  কোকো গফ
| আরিনা সাবালেঙ্কা
| ২-৬, ৬-৩, ৬-২
|-
! scope="row"| পুরুষ দ্বৈত
|  রাজীব রাম   জো সালিসবারি
| রোহান বোপান্না   ম্যাথু এবডেন
| ২–৬, ৬–৩, ৬–৪
|-
! scope="row"| মহিলা দ্বৈত 
|  গ্যাব্রিয়েলা ডাব্রোভস্কি   ইরিন রাউটলিফ
| লরা সিগমুন্ড   ভেরা জভোনারেভা
| ৭–৬১১–৯, ৬–৩
|-
! scope="row"| মিশ্র দ্বৈত
|  আনা ড্যানিলিনা   হ্যারি হেলিওভারা
| জেসিকা পেলুগা   অস্টিন ক্রাজিসেক
|৬–৩, ৬–৪
|}

## পাদটীকা

## তথ্যসূত্র

## বহিঃসংযোগ
* US Open Official Site
* US Open All winners and runnersup. Reference book


বিষয়শ্রেণী:সিবিএস ক্রীড়া
বিষয়শ্রেণী:হার্ড কোর্ট টেনিস প্রতিযোগিতা
বিষয়শ্রেণী:১৮৮১ সালে প্রবর্তিত
বিষয়শ্রেণী:নিউইয়র্ক সিটিতে ক্রীড়া
বিষয়শ্রেণী:মার্কিন যুক্তরাষ্ট্রে টেনিস প্রতিযোগিতা
বিষয়শ্রেণী:গ্র্যান্ড স্ল্যাম (টেনিস) প্রতিযোগিতা
মঞ্জুলা আনোয়ার

ডঃ **মঞ্জুলা আনোয়ার** ছিলেন একজন বিশিষ্ট বাঙ্গালী ভাষাতত্ত্ববিদ। ১৯৭১ সালে চট্টগ্রামে বিখ্যাত স্বাধীনতার টেলিগ্রামটি তিনি অনুবাদ করেছিলেন যেখানে অংশ হিসাবে পরিচিত পূর্ব পাকিস্তানকে বাংলাদেশ নামের একটি স্বাধীন দেশ হিসাবে ঘোষণা করা হয়েছিলো। তার স্বামীর নাম ডাঃ আনোয়ার আলী ।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ভাষাবিজ্ঞানী
বিষয়শ্রেণী:বাংলাদেশী ভাষাবিজ্ঞানী
বিষয়শ্রেণী:জীবিত ব্যক্তি
দিগন্ত টেলিভিশন

**দিগন্ত টেলিভিশন** বাংলাদেশের অন্যতম বেসরকারি স্যাটেলাইট টিভি চ্যানেল। এটি ২০০৭ সালে প্রতিষ্ঠিত হয় এবং পরীক্ষামূলক সম্প্রচার শুরু করে। এটি ২৮ আগস্ট, ২০০৮-এ বাংলাদেশ ব্রডকাস্ট এর আওতায় পূর্ণ-প্রচার শুরু করে। এম এ রহমান এর মালিকানাধীন *দিগন্ত মিডিয়া কর্পোরেশন* একটি অঙ্গপ্রতিষ্ঠান। এটি এছাড়াও দৈনিক নয়া দিগন্ত নামে একটি দৈনিক পত্রিকা রয়েছে এই প্রতিষ্ঠানের। এটিতে সংবাদ ও বিনোদনমূলক অনুষ্ঠান প্রচার করা হয়।

*দিগন্ত টেলিভিশন* ২০১২ সালে বিশ্বজুড়ে তাদের অনুষ্ঠানগুলো সম্প্রচারের লক্ষ্যে সরাসরি-অনলাইন ওয়েবসাইটের মাধ্যমে প্রচার শুরু করে।

## বন্ধ
মে ৬, ২০১৩ সালের স্থানীয় সময় ভোর ৪.২০-এর দিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) সরকারী নির্দেশে  চ্যানেলটি বন্ধ করে দেয়। দিগন্ত টেলিভিশনের প্রধান বার্তা সম্পাদক জিয়াউল কবির জানান, ভোর সোয়া চারটায় বিটিআরসির পরিচালক সাজ্জাদ হোসেনের নেতৃত্বে ১২ থেকে ১৫ জনের গোয়েন্দা পুলিশের দল এসে ‘সরকারি উচ্চপর্যায়ের’ বরাত দিয়ে টিভির সম্প্রচার সাময়িক বন্ধের নির্দেশ দেন। তথ্যমন্ত্রী হাসানুল হক ইনু জানান, এটি সম্প্রচার থেকে সরিয়ে নেওয়ার কারণ ছিল হেফাজতে ইসলাম বাংলাদেশের বিরুদ্ধে পুলিশের অভিযানের বিষয়ে চ্যানেলটির প্রতিবেদন "জনমত উত্তপ্ত করার দায়িত্বজ্ঞানহীন অতিরঞ্জিত এবং ভুল তথ্যযুক্ত, যা টিভির লাইসেন্সের শর্ত লঙ্ঘন করে"। সমালোচকরা এটিকে শেখ হাসিনা সরকার কর্তৃক বিরোধীদের নীরব করার জন্য ইসলামপন্থী ইস্যুটি ব্যবহার করার একটি উদাহরণ বলে অভিযোগ করেন।

## পুনরায় চালু
বন্ধ হবার ১১ বছর পর আন্দোলনে শেখ হাসিনা ক্ষমতাচ্যুত হলে বেসরকারি স্যাটেলাইট চ্যানেল দিগন্ত টেলিভিশন সম্প্রচার চালু করার ব্যাপারে আলোচনা করতে প্রতিষ্ঠানটির সাবেক কর্মকর্তারা পুরানো কার্যালয়ে একত্রিত হন।

## আরও দেখুন
* বাংলাদেশ টেলিভিশন স্টেশন তালিকা

## তথ্যসূত্র

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের বিলুপ্ত টেলিভিশন চ্যানেল
বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০১৩-এ বিলুপ্ত টেলিভিশন চ্যানেল ও স্টেশন
বাংলাভিশন

**বাংলাভিশন** একটি উপগ্রহ-ভিত্তিক বাংলাদেশী টেলিভিশন চ্যানেল। *দৃষ্টি জুড়ে দেশ* এই শ্লোগান নিয়ে ২০০৬ সালের ৩১ মার্চ আনুষ্ঠানিক সম্প্রচার শুরু করে। চ্যানেলটির চেয়ারম্যান আব্দুল হক এবং ব্যবস্থাপনা পরিচালক ইঞ্জিনিয়ার ইশরাক হোসেন।

## অনুষ্ঠানসমূহ
* আমাদের রান্নাঘর
* সৌন্দর্য কথা
* মনের কথা
* আমার আমি

### নাটকসমূহ
*এলেবেলে
*বাতিঘর
*অ-এর গল্পঃ অপরাধ, অলৌকিক, অন্ধকার বিষয়ক ধারাবাহিক নাটক ‘অ-এর গল্প’। রচারিত হচ্ছে প্রতি সপ্তাহে মঙ্গল ও বুধবার রাত ৯টা ০৫মিনিটে।
*তুমি
*টেন মিলিয়ন ডলার
এছাড়াও এই চ্যানেলটিতে প্রচারিত বিভিন্ন নাটকগুলোর মধ্যে অন্যতম হল : গুলশান এভিনিউ, রেড সিগন্যাল, আরমান ভাই, সিকান্দার বক্স ইত্যাদি

### টকশোসমূহ
* ফ্রন্টলাইন
*নিউজ এন্ড ভিউজ
*বিজনেজ ভিশন
*প্রবাসী মুখ

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ঢাকার গণমাধ্যম
বিষয়শ্রেণী:২০০৬-এ বাংলাদেশে প্রতিষ্ঠিত
চরক

**চরক** প্রাচীন ভারতের একজন চিকিৎসক। চরক ছিলেন তৎকালীন ভারতবর্ষের কনিষ্ক রাজার চিকিৎসক। সেময়কালে তিনি আয়ুর্বেদ চিকিৎসা পদ্ধতির সর্বপ্রথম সংকলনগ্রন্থ রচনা করেন, যা *চরক সংহিতা* নামে সমধিক পরিচিত।

## চরক সংহিতা
চরক সংকলিত *চরক সংহিতা* আয়ুর্বেদ চিকিৎসাবিদ্যার আকর গ্রন্থ। এতে বিভিন্ন রোগের কারণ, লক্ষণ, চিকিৎসাগুলো সংকলন করেন চরক। বইটিতে ১২০টি অধ্যায় রয়েছে, যা আবার ৮ অংশে বিভক্ত।
* সূত্র-স্থানম্
* শারীর-স্থানম্	
* ইন্দ্রীয়-স্থানম্
* কল্প - স্থানম্	
* সিদ্ধি - স্থানম্	
* বিমান-স্থানম্	
* নিদান-স্থানম্	
* চিকিৎসা-স্থানম্
এই বইয়ের মূল ভাষা ছিল সংস্কৃত। পরবর্তীকালে তা আরবি, গ্রিক, ল্যাটিন ভাষায় অনূদিত হয়ে সারা পৃথিবীতে ছড়িয়ে পড়ে। বিখ্যাত শল্য চিকিৎসক ইবনে সিনা আরবিতে অনূদিত চড়ক সংহিতা এবং তৎকালীন আরেকটি চিকিৎসা আকরগ্রন্থ *সশ্রত সংহিতা* থেকে অনুপ্রাণিত হয়েছিলেন।
বর্তমানে চরক এ যে সংস্করণ পাওয়া যায় তা অগ্নিবেশ  তন্ত্রের প্রতি সংস্কৃত গ্রন্থ। সুশ্রুতসংহিতা এবং চরকসংহিতা উভয়‌ গ্রন্থ‌ই ৭৫০ খ্রিষ্টাব্দে খলিফা আব্বাস এর সময় আরবি ভাষায় অনুদিত হয় এবং এর মাধ্যমে ইউরোপে প্রচারিত হয়।

চরক মুনি তার গ্রন্থের ' সূত্র স্থানম্ ' অংশে বিভিন্ন ভেষজ উদ্ভিদ ও তার গুণের কথা বর্ণনা করেছেন । তার গ্রন্থে - নিম্ব ( নিম গাছ ) , এলাচি ( এলাচ ) , পিপ্পলী ( পিপুল ) প্রভৃতি গাছের ভেষজ গুণ বর্ণনা করা হয়েছে । 
## তথ্যসূত্র

বিষয়শ্রেণী:চিকিৎসক
বিষয়শ্রেণী:ভারতীয় চিকিৎসক
বিষয়শ্রেণী:আয়ুর্বেদাচার্য
বিষয়শ্রেণী:প্রাচীন ভারতীয় চিকিৎসক
বিষয়শ্রেণী:প্রাচীন ভারতীয় লেখক
রিচার্ড পাইবাস

**রিচার্ড আলেক্সান্ডার পাইবাস** (; জন্ম: ৫ জুলাই, ১৯৬৪) ইংরেজ বংশোদ্ভূত ক্রিকেটার ও ক্রিকেট কোচ। তিনি ইংল্যান্ডের নর্দাম্বাল্যান্ড এলাকার নিউক্যাসল আপোন টাইনে জন্মগ্রহণ করেন। কিন্তু অস্ট্রেলিয়ায় শৈশবকাল অতিবাহিত করেন **রিচার্ড পাইবাস**। সিডনির নর্ম্যানহার্স্ট বয়েজ' হাই স্কুলে অধ্যয়ন করেন তিনি।

## ক্রিকেট জীবন
রিচার্ড পাইবাস ডানহাতি ব্যাটসম্যান এবং ফাস্ট-মিডিয়াম বোলার হিসেবে ক্রিকেট খেলতে শুরু করেন। কিন্তু আঘাতপ্রাপ্তির কারণে ক্রিকেট জীবন বাঁধাগ্রস্ত হয়। একসময় তিনি মাইনর কাউন্টি সাফোকে ১৯৮৬ সালে খেলেন। ১৯৯০ সালে ওরচেস্টারশায়ারের দ্বিতীয় একাদশে স্থান পেয়েছিলেন। মধ্য-বিশে কোচিং পেশার দিকে মনোনিবেশ ঘটান নিজেকে।

## কোচিং জীবন
দক্ষিণ আফ্রিকার বর্ডার ক্রিকেট দলের কোচের দায়িত্ব নেন। এরপূর্বে তিনি দুইবার ১৯৯১-২০০১ এবং ২০০৩ সালে পাকিস্তান জাতীয় ক্রিকেট দলের দায়িত্ব পালন করেন। বর্ডারের দ্বিতীয় মেয়াদকালীন সময়ে ২০০৫ এবং ২০০৬-০৭ সালে টাইটান্স ক্রিকেট দলেরও দায়িত্ব নেন।

ফেব্রুয়ারি, ২০০৭ সালে মিডলসেক্সের প্রথম একাদশের কোচের জন্যে মনোনীত হন তিনি। কিন্তু ১৭ জুলাই, ২০০৭ সালে মিডলসেক্স কর্তৃপক্ষ দ্রুত ঘোষণা করে যে, *ব্যক্তিগত কারণে* পাইবাস দল থেকে চলে গেছেন। ১ আগস্ট, ২০০৭ সালে তিনি পুনরায় টাইটান্স দলে দুই বছরের মেয়াদের চুক্তিতে স্বাক্ষর করে যোগদান করেন।

২৫ সেপ্টেম্বর, ২০০৯ সালে নিশ্চিত করা হয় যে, রিচার্ড পাইবাস আইপিএলের প্রথম সারির দল কলকাতা নাইট রাইডার্সের কোচ হিসেবে যোগ দিচ্ছেন। এর দুই দিন পূর্বে দলের অন্যতম খেলোয়াড় সৌরভ গাঙ্গুলী ঘোষণা দেন যে কলকাতা নাইট রাইডার্সের জন্যে কোচ নিয়োগের সিদ্ধান্ত নেয়া হয়েছে এবং তা অনতিবিলম্বে ঘোষণা করা হবে।

পরবর্তীতে ৩০ মে, ২০১২ সালে ঘোষণা করা হয় যে, তিনি বাংলাদেশ ক্রিকেট দলের নতুন কোচের মর্যাদা পাচ্ছেন।

## তথ্যসূত্র

## বহিঃসংযোগ
* 
* 
* Middlesex CCC

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট কোচ
বিষয়শ্রেণী:বাংলাদেশ জাতীয় ক্রিকেট দলের কোচ
বিষয়শ্রেণী:পাকিস্তান জাতীয় ক্রিকেট দলের কোচ
বিষয়শ্রেণী:মিডলসেক্সের ক্রিকেটার
বিষয়শ্রেণী:মিডলসেক্সের ক্রিকেট কোচ
বিষয়শ্রেণী:সাফোকের ক্রিকেটার
বিষয়শ্রেণী:গ্রিনিচ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যারিবিয়ান প্রিমিয়ার লিগের কোচ
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কন্যা (দ্ব্যর্থতা নিরসন)

* কন্যা - গর্ভজাত স্ত্রীলিঙ্গের অধিকারী শিশু।
* কন্যা (তারামণ্ডল) - জ্যোতির্বিজ্ঞানের একটি তারামণ্ডল
* কন্যা (জ্যোতিষশাস্ত্র) - জ্যোতিষশাস্ত্রের একটি রাশি।

## চলচ্চিত্র
* কন্যা (২০২৫-এর ভারতীয় চলচ্চিত্র) রোহন সেন পরিচালিত
* কন্যা (২০২৫-এর বাংলাদেশী চলচ্চিত্র) রফিকুল ইসলাম খান পরিচালিত চলচ্চিত্র
* কন্যাদান (১৯৯৫-এর চলচ্চিত্র)
কন্যা

থাম্ব|মা ও মেয়ের চারটি প্রজন্ম, ১৯৩১।
**কন্যা** () গর্ভজাত স্ত্রীলিঙ্গের অধিকারী শিশু। পিতা-মাতার ঔরসে জন্মগ্রহণকারী বালিকা, মহিলা কিংবা অন্য যে-কোন স্ত্রীজাতীয় প্রাণী কন্যা নামে পরিচিত। কন্যা শব্দের অন্যান্য সমার্থক শব্দ হচ্ছে - দুহিতা, আত্মজা, তনয়া, সুতা, নন্দিনী, মেয়ে ইত্যাদি। তবে বাংলা ভাষায় *মেয়ে* শব্দের বহুল প্রচলন লক্ষ্য করা যায়। কন্যার সমকক্ষ ও সমমর্যাদার অধিকারী পুংলিঙ্গবাচক সন্তান হচ্ছে পুত্র বা ছেলে।

স্ত্রীলিঙ্গের অধিকারী এ শব্দটি অনেক এলাকায় সম্পর্ক নির্দেশক হিসেবে দল কিংবা স্তরের ক্ষেত্রে ব্যবহৃত হয়।

## উৎপত্তি
কন্যার ইংরেজি হচ্ছে *ডটার* বা *daughter* যা প্রাচীন ইংরেজি ডোহটর (*dohtor*), প্রোটো-ইন্দো-ইউরোপীয়ান ভাষা দুঘেতার (*dhugheter*) থেকে সংস্কৃত ভাষায় পরিবর্তিত হয়ে দুহিতার > দুহিতা শব্দটিতে রূপান্তরিত হয়েছে।

## অন্য ব্যবহার
রক্তসম্পর্কবিহীন জ্যেষ্ঠা মহিলা কিংবা পুরুষকে অনেক সময় মা অথবা বাবা হিসেবে সম্বোধন করে ধর্ম কন্যার পরিচয় দেয়া হয়ে থাকে। এটি সময়ের সাথে কিংবা সম্পর্কের গভীরতার উপর পুরোপুরি নির্ভরশীল।

কন্যা শব্দকে অনেক সময় অনানুষ্ঠানিকভাবে জুনিয়র বা অধীনস্থ বা ছোট পর্যায়ে আখ্যায়িত করা হয়। চার্চ অব ইংল্যান্ডের নিয়ন্ত্রণাধীন একাধিক চার্চের ক্ষেত্রে প্রত্যেকটি *ডটার চার্চ* এবং প্রধান চার্চটি *মাদার চার্চ* নামে পরিচিত।

## তথ্যসূত্র

## বহিঃসংযোগ

বিষয়শ্রেণী:পরিবার
বিষয়শ্রেণী:নারী
বিষয়শ্রেণী:সন্তান
বিষয়শ্রেণী:ভূমিকা অনুযায়ী নারী
বিষয়শ্রেণী:নারী পরিভাষা
বাংলাদেশের মহাবিদ্যালয়ের তালিকা

এটি **বাংলাদেশের কলেজগুলির তালিকা**। উক্ত শিক্ষাপ্রতিষ্ঠানসমূহ হলো উচ্চ মাধ্যমিক বিদ্যালয় এবং বিভিন্ন বিশ্ববিদ্যালয়ের অধিভুক্ত কলেজ। এই কলেজ গুলো অধিকাংশই জাতীয় শিক্ষাক্রম ও পাঠ্যপুস্তক বোর্ডের দুটি সংস্করণে পরিচালিত হয়, একটি বাংলা সংস্করণ এবং অন্যটি ইংরেজি সংস্করণ। ইংরেজি-মাধ্যমে বেশিরভাগ ক্ষেত্রেই এডক্সেল এবং ক্যামব্রিজ কারিকুলাম ব্যবহার করা হয়।

## ঢাকা বিভাগ

## রাজশাহী বিভাগ

## চট্টগ্রাম বিভাগ

## রংপুর বিভাগ

## খুলনা বিভাগ

## বরিশাল বিভাগ

## সিলেট বিভাগ

## ময়মনসিংহ বিভাগ

## আরও দেখুন

*বাংলাদেশের শিক্ষা ব্যবস্থা
*বিশ্ববিদ্যালয় মঞ্জুরী কমিশন (বাংলাদেশ)
*বাংলাদেশের বিশ্ববিদ্যালয়
*বাংলাদেশের বিশ্ববিদ্যালয়ের তালিকা
*বাংলাদেশের বিদ্যালয়ের তালিকা
*বাংলাদেশের ইনস্টিটিউটের তালিকা
*বাংলাদেশের মেডিকেল কলেজের তালিকা
*বাংলাদেশের ডেন্টাল কলেজের তালিকা
*বাংলাদেশে টেক্সটাইল শিক্ষা
*বাংলাদেশের স্থাপত্য শিক্ষা প্রতিষ্ঠানের তালিকা

## তথ্যসূত্র

## বহিঃসংযোগ
* বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)

বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়ের তালিকা
বিষয়শ্রেণী:বাংলাদেশের মহাবিদ্যালয়
হরিপদ দত্ত

**হরিপদ দত্ত** বাংলাদেশের একজন স্বনামধন্য ঔপন্যাসিক, প্রাবন্ধিক, গল্পকার। তিনি ২০০৬ সালে উপন্যাস শাখায় বাংলা একাডেমি পুরস্কার লাভ করেন।

## প্রারম্ভিক জীবন

## শিক্ষাজীবন

## কর্মজীবন

## প্রকাশিত গ্রন্থের তালিকা
তিনি নিয়মিতভাবে লেখালেখি করে থাকেন। সাহিত্য, রাজনীতি, দর্শন ইত্যাদি বিভিন্ন বিষয় নিয়ে বিভিন্ন দৈনিকে লিখে থাকেন।

তার লিখিত বইগুলোর মধ্যে উল্লেখযোগ্য হলো

* একাত্তরের ধ্রুপদী 
* শেকড়ছেঁড়া মানুষ
* অনতিক্রম্য দুঃসময়
* স্বর্গের প্রেতাত্মা
* অজগর
* কথা ও সাহিত্য
* কথা সাহিত্যে সাম্য
* হাট্টিমাটিম পাখির জন্মকথা
* পাখি ও পতঙ্গরা যখন মানুষ ছিল
* মায়ের কাছে ফেরা
* ঈশানে অগ্নিদাহ
* নিষিদ্ধ ঠিকানা
* হিটলারের স্বস্তিকা
* একটি পুরাতন উর্দি 
* অন্ধকূপে জন্মোৎসব
* শুক্লপক্ষের নিশিযাত্রী 
* কাটাতারের সীমান্ত 
* জোয়ালভাঙার পালা 
* প্রতি-রূপকল্পের গল্প 
* চন্দ্রক্ষয়ের কৃষ্ণপক্ষ 
* রুদ্ধ দুয়ারে হাত 
* শীতলক্ষ্যা
* একুশ ও একাত্তরের গল্প 
* দ্রাবিড় গ্রাম
* পিতৃহত্যার রাত ও অগ্নিবিন্দু 
* শহীদ মিনারের অচেনা লোকটি 
* কালবেলার গল্প
* মোহাজের 
* জাতিস্মরের জন্মন্তর  
* ভূতের রাজ্যে মানুষ 
* যুদ্ধ ও অমানিশার গণকবর
* চিম্বুক পাহাড়ের জাতক (চার খণ্ডে), নালন্দা প্রকাশনী
* পঞ্চপিতা, কথাপ্রকাশ 
* জন্ম জন্মান্তর, নালন্দা প্রকাশনী 
* বাণেশ্বর পঙ্খীর ডাক ও বানকুরালী, কথাপ্রকাশ 

## পুরস্কার ও সন্মাননাসমূহ
সা’দত আলি আখন্দ সাহিত্য পুরস্কার

## তথ্যসূত্র

বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী প্রাবন্ধিক
বিষয়শ্রেণী:বাংলাদেশী ছোটগল্পকার
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাঙালি লেখক
বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা একাডেমি সাহিত্য পুরস্কার বিজয়ী
মুক্তা

থাম্ব|একটি খোসায় একটি কালো মুক্তা
**মুক্তা** () ঝিনুক বা মুক্তির মধ্যকার রত্নবিশেষ। এর অন্য নাম মোতি। আঞ্চলিক ভাষায় অনেক সময় মুক্তাকে *মুকুতা* নামেও ডাকা হয়। মুক্তা এক ধরনের শম্বুক জাতীয় প্রাণী ঝিনুকের মাধ্যমে তৈরী হয়। এটি দেখতে ছোট এবং প্রায়শঃই সাদা রঙের হয়ে থাকে। তবে কখনো কখনো পাণ্ডুর বা ফ্যাকাশে রঙ-সহ কালো রঙেরও হতে পারে। সাধারণতঃ মোতি দেখতে গোলাকৃতি ধরনের হয়। এছাড়া, অর্ধ-গোলাকার, ডিম্বাকৃতি কিংবা অন্য যে-কোন বিভিন্ন আকৃতিরও হতে পারে। অলঙ্কার জগতে এর অসম্ভব জনপ্রিয়তা ও সুনাম রয়েছে। জুন মাসে জন্মগ্রহণকারী জাতকগণ জন্মপাথররূপে মুক্তা ধারণ করে থাকেন।

## প্রকারভেদ
ঝিনুকের খোলকের অভ্যন্তরে তৈরী মুক্তোয় ক্যালসিয়াম কার্বোনেট যৌগযোগে মুক্তা তৈরী হয় যা স্তরের কেন্দ্রে সংরক্ষিত থাকে। আদর্শ মুক্তা গোলাকার ও মসৃণ প্রকৃতির হয়। ব্যারোক পার্লজাতীয় মুক্তা বিভিন্ন আকার ও আকৃতির হয়ে থাকে। চমকপ্রদ, মনোলোভা, সুন্দর ও উচ্চ মূল্যমানের মুক্তা সৌন্দর্যপিপাসুদের কাছে শত শত বছর ধরে অত্যন্ত জনপ্রিয়। এ কারণেই মুক্তা একসময় অলঙ্কারে স্থান করে নেয়। তন্মধ্যে বেশ কিছু মুক্তা অত্যন্ত দুর্লভ, চমৎকার, প্রশংসনীয় এবং অতীব মূল্যমানের অধিকারী।

মুক্তা সংগ্রহের উপর ভিত্তি করে এটি দু'ধরনের হতে পারে -
* প্রাকৃতিক মুক্তা যা সমুদ্র বা নদী থেকে সংগৃহীত
* কৃত্রিম মুক্তা।
* চাষের মুক্তা

## মুক্তা সংগ্রহ
হাজার হাজার বছর পূর্বে সমুদ্র বা নদী থেকে প্রাকৃতিকভাবে তৈরী মুক্তা ভারত মহাসাগর, পারস্য উপসাগর, লোহিত সাগর এবং মান্নার উপসাগর থেকে ডুবুরী কর্তৃক সংগৃহীত হতো।

হ্যান রাজবংশে (খ্রিস্ট-পূর্ব ২০৬ - ২২০ খ্রিস্টাব্দ) চীনে ব্যাপকভাবে দক্ষিণ চীন সাগর থেকে সামুদ্রিক মুক্তা আহরণ করতো। চতুর্দশ শতকে আরব সাগরে বিখ্যাত পর্যটক ইবনে বতুতা ডুবুরীদের কোমরে মুক্তা রাখার কাহিনীর কথা বর্ণনা করেন। এর মাধ্যমেই বিশ্ববাসী মুক্তা সম্পর্কে জানতে পারে।

স্পেনের সৈনিকেরা পশ্চিম গোলার্ধের কিউবাগুয়া এবং আইলা মার্গারিটা দ্বীপপুঞ্জ দখল করে। ভেনেজুয়েলা উপত্যকার ২০০ কিলোমিটার দূরবর্তী স্থানে মুক্তোর বৃহৎ খনির সন্ধান পায়। লা পেরেগরিনা পার্ল নামীয় একজন আবিস্কারক স্পেনের রাণীকে তা দেয়ার জন্য প্রস্তাবনা দিয়েছিলেন।

## তথ্যসূত্র

## বহিঃসংযোগ

* The History of Pearls. PBS Pearl History Special.
* Recover the major pearl produce country by aquaculture in UAE (Japanese page with English narration)
* The Chinese fresh-water pearl industry Excerpts from *Tears of Mermaids: The Secret Story of Pearls* by Stephen G. Bloom


বিষয়শ্রেণী:দ্বিকোষ
বিষয়শ্রেণী:শামুক
বিষয়শ্রেণী:রত্নপাথর
বিষয়শ্রেণী:অলঙ্কার সামগ্রী
বিষয়শ্রেণী:খোলকী পণ্য
বিষয়শ্রেণী:গহনার উপাদান
কেটো কচ্ছপ

**কেটো কচ্ছপ**, **কাইট্টা কচ্ছপ** বা **বোদো কাছিম** (বৈজ্ঞানিক নাম:*Batagur baska*) একপ্রজাতির নদীমাতৃক কচ্ছপ। এটি মিঠা ও নোনা দুই ধরনের জলেতেই বাস করতে পারে। এই ক্ষমতা অন্য কোনো কচ্ছপের নেই। প্রকৃতি সংরক্ষণ বিষয়ে কাজ করা সংগঠন ইন্টারন্যাশনাল ইউনিয়ন ফর কনজারভেশন অব নেচারের (আইইউসিএন) মহাবিপন্ন প্রাণীর তালিকায় রয়েছে কাইট্টা কাছিমের নাম।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বর্ণনা

কেটো কচ্ছপের দেহ অপেক্ষাকৃত বড়। দৈর্ঘ্যে এরা প্রায় ৬০ সেমি ও ওজনে ১৮ কেজি পর্যন্ত হতে পারে। পুরুষ কচ্ছপের খোলস বা কৃত্তিকাবর্ম বাদামি থেকে সবুজ। স্ত্রী কাছিমের ক্ষেত্রে জলপাই ধূসর রঙের। মাথা ছোট, তুণ্ড উপরের দিকে বাঁকানো, সূঁচালো এবং বেশ প্রসারিত। কৃত্তিকাবর্ম নিচু, সম্মুখভাগ প্রায় শঙ্কু আকৃতির।

## প্রাপ্তিস্তান
thumb|upright|left|বিভিন্ন বয়সের কাছিম: (সর্বনিম্ম থেকে সর্বোচ্চ) ডিমে তা দিচ্ছে এক সপ্তাহ,এক বছর এবং দুই বছর বয়সের কাছিম।
একসময় সুন্দরবন থেকে শুরু করে মিয়ানমার-থাইল্যান্ড হয়ে মালয়েশিয়া উপকূল পর্যন্ত এই কচ্ছপের বসতি ছিল। জেলেসহ স্থানীয় অনেকের খাদ্যতালিকায় থাকায় এরা চিরতরে হারিয়ে যেতে বসেছে। সুন্দরবনের ভারতীয় অংশ, মিয়ানমারের আরাকান উপকূল, থাইল্যান্ড ও মালয়েশিয়ায় এই প্রজাতির কচ্ছপকে আর খুঁজে পাওয়া যায় না; বাংলাদেশের সুন্দরবন এলাকায় কালেভদ্রে দেখা মেলে। 
 
## আয়ু
গড় আয়ু ৪০ বছর।

## তথ্যসূত্র

## বহিঃসংযোগ
* Centre for Turtle Research and Conservation
* 

বিষয়শ্রেণী:বাংলাদেশের উভচর
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:১৮৩০-এ বর্ণিত সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:দক্ষিণ-পূর্ব এশিয়ার প্রাণিকুল
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
কুষ্টিয়ার যুদ্ধ

***কুষ্টিয়ার যুদ্ধ***  ছিল ১৯৭১ সালের মার্চ ও এপ্রিল মাসে বাঙালি গেরিলা যোদ্ধা ও পুলিশ সদস্যদের সঙ্গে পাকিস্তান সেনাবাহিনীর মধ্যে সংঘটিত একটি যুদ্ধ। এই যুদ্ধে অংশ নিয়েছিল মুক্তি ফৌজ এবং পাকিস্তান সেনাবাহিনীর ২৭তম বালুচ রেজিমেন্ট।

যুদ্ধটি শুরু হয় মার্চের শেষ দিকে, যখন পাকিস্তান সেনাবাহিনী অপারেশন সার্চলাইট শুরু করে কুষ্টিয়া দখল করে। পরে বাঙালিরা কুষ্টিয়া পুনর্দখলের জন্য ব্যাপক গণঅভিযান শুরু করে।

## আরও পড়ুন

* কুষ্টিয়ার ইতিহাস

## তথ্যসূত্র

বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশের স্বাধীনতা যুদ্ধের সামরিক অভিযান ও যুদ্ধ
বিষয়শ্রেণী:কুষ্টিয়ার ইতিহাস
বিষয়শ্রেণী:ভারত-পাকিস্তান যুদ্ধ, ১৯৭১
বিষয়শ্রেণী:ভারত–পাকিস্তান যুদ্ধ

বিষয়শ্রেণী:১৯৭১-এ বাংলাদেশ
ভারতের রাষ্ট্রপতি নির্বাচন, ২০১২

ভারতে চতুর্দশ **রাষ্ট্রপতি নির্বাচন**  ১৯ জুলাই, ২০১২ অনুষ্ঠিত হয়। এই নির্বাচনের মাধ্যমে ভারতের ত্রয়োদশ রাষ্ট্রপতি নির্বাচিত হবেন। মনোনয়ন দাখিলের শেষ তারিখ ৩০ জুন। ভোট গণনা হয় ২২ জুলাই। রাষ্ট্রপতি পদের জন্য দুই নেতৃস্থানীয় প্রার্থী ছিলেন প্রাক্তন অর্থমন্ত্রী পশ্চিমবঙ্গের প্রণব মুখোপাধ্যায় এবং প্রাক্তন লোকসভার স্পিকার মেঘালয়ের পি. এ. সাংমা।

২২ জুলাই প্রণব মুখোপাধ্যায়কে বিজয়ী ঘোষণা করা হয়। ২৫ জুলাই বেলা সাড়ে ১১টায় তিনি শপথ নেন।

## নির্বাচনী ভোট

## তথ্যসূত্র

## বহিঃসংযোগ
* Election Commission information on the presidential election
* Presidential poll 2012: Full Coverage collected news and commentary at *[[The Indian Express]]*
* Next President: Race for President, 2012  collected news and commentary at *[[CNN-IBN]]*
* Coming up: Presidential Polls 2012

বিষয়শ্রেণী:২০১২-এ ভারতে নির্বাচন
বিষয়শ্রেণী:ভারতের রাষ্ট্রপতি নির্বাচন
যদি তোর ডাক শুনে কেউ না আসে তবে একলা চলো রে

**"যদি তোর ডাক শুনে কেউ না আসে তবে একলা চলো রে"**, সাধারণভাবে **একলা চলো রে** হিসেবে  পরিচিত রবীন্দ্রনাথ ঠাকুর দ্বারা রচিত একটি বাংলা দেশাত্মবোধক গান।

১৯০৫ খ্রিস্টাব্দের সেপ্টেম্বর মাসে *ভাণ্ডার* পত্রিকায় *একা* শিরোনামে গানটি প্রথম প্রকাশিত হয়।  এই গানটি *হরি নাম দিয়ে জগত মাতালে আমার একলা নিতাই রে,* নামক একটি জনপ্রিয় মনোহরশাহী  ঘরানার বাংলা *ঢপকীর্তন* দ্বারা প্রভাবিত ।

ডাক দেওয়া সত্ত্বেও যদি কেউ এগিয়ে না আসে কিংবা সহায়তা না করে তাহলেও শ্রোতা যেন তার যাত্রা বন্ধ না করে, সেই অনুপ্রেরণা দেওয়ার জন্য এই গানটি রচিত হয়। মহাত্মা গান্ধী এই গানের দ্বারা গভীরভাবে প্রভাবিত ছিলেন এবং এটিকে তিনি তার অন্যতম প্রিয় গান হিসেবে উল্লেখ করতেন।

## ইতিহাস

রবীন্দ্রনাথ ঠাকুর *একলা চলো রে* গানটি গিরিডি শহরে লিখেছিলেন। ভারতের স্বাধীনতা আন্দোলনের স্বদেশী যুগে রবীন্দ্রনাথ রচিত ২২টি প্রতিবাদ মূলক  গানের মধ্যে এটি একটি অন্যতম গান ছিল। ১৯০৫ খ্রিস্টাব্দে বাংলার মাটি বাংলার জল, আমার সোনার বাংলা প্রভৃতি গানগুলির মতোই এই গানটিও বঙ্গভঙ্গের সময়কালে একটি বিখ্যাত প্রতিবাদ মূলক  গান হিসেবে জনমানসে বিখ্যাত হয়।

১৯০৫ খ্রিষ্টাব্দের সেপ্টেম্বর মাসে *ভাণ্ডার* পত্রিকায় *একা*  শিরোনাম দিয়ে গানটি প্রথম প্রকাশিত হয়।  ১৯০৫ খ্রিষ্টাব্দে এই গানটি তার *বাউল* নামক গ্রন্থে অন্তর্ভুক্ত করা হয়েছিল। ১৯৪১ খ্রিষ্টাব্দে গানটিকে গীতবিতানের স্বদেশ পর্যায়ে অন্তর্ভুক্ত করা হয়।

রবীন্দ্রনাথের ভ্রাতুষ্পুত্রী ইন্দিরা দেবী এই গানের সুর দেন, যা ১৯০৬ খ্রিস্টাব্দের এপ্রিল-মে মাসে প্রকাশিত *সঙ্গীত-বিজ্ঞান প্রকাশিকা* নামক পত্রিকায় প্রকাশিত হয় ও পরে স্বরবিতানের ৪৬তম খণ্ডে স্থান পায়।

রবীন্দ্রনাথ ঠাকুর ১৯০৫ এবং ১৯০৮ খ্রিষ্টাব্দের মধ্যে এইচ. বসু স্বদেশী রেকর্ড থেকে স্বয়ং এই গান রেকর্ড করেন, যা বর্তমানে খুঁজে পাওয়া যায় না।  গ্রামোফোন কোম্পানী অব ইন্ডিয়া থেকে হরেন্দ্রনাথ দত্ত (রেকর্ডে সংখ্যা পি৫২৭০) এবং হিন্দুস্থান রেকর্ডস থেকে অমলা দত্ত, নন্দিতা দেবী, সুধীন দত্ত এবং শান্তিদেব ঘোষ (রেকর্ডে সংখ্যা এইচ ১৯১) এই গানের রেকর্ড করেন। ১৯৪৮ (রেকর্ড সংখ্যা এন২৭৮২৩) ও ১৯৮৪ (রেকর্ড সংখ্যা পিএসপিএল ১৫০১) খ্রিষ্টাব্দে বিশিষ্ট রবীন্দ্র সঙ্গীত গায়ক সুচিত্রা মিত্র এই গান দুইবার রেকর্ড করেন।

## জনপ্রিয় মাধ্যমে
*২০০৪ খ্রিস্টাব্দে নেতাজি সুভাস চন্দ্র বোস: দ্য ফরগটেন হিরো নামক হিন্দি চলচ্চিত্রে সুরকার এ. আর. রহমান এই গানটির সঙ্গে কিছু হিন্দী কথা মিলিয়ে নতুন করে সুরোরোপ করেন।
*২০১২ খ্রিস্টাব্দে কাহানি নামক একটি হিন্দি চলচ্চিত্রে এই গানটি ব্যবহৃত হয়, যেখানে বিশাল-শেখরের সঙ্গীত পরিচালনায় অমিতাভ বচ্চন গানটিতে কণ্ঠ দেন।

## তথ্যসূত্র

## বহিঃসংযোগ

বিষয়শ্রেণী:বাংলা সাহিত্য
বিষয়শ্রেণী:ভারতীয় সাহিত্য
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান
বিষয়শ্রেণী:দেশাত্মবোধক গান
বিষয়শ্রেণী:বিক্ষোভের গান
বিষয়শ্রেণী:ভারতীয় দেশাত্মবোধক গান
বিষয়শ্রেণী:রবীন্দ্রনাথ ঠাকুরের কবিতা
বিষয়শ্রেণী:রবীন্দ্রসঙ্গীত
পাহাড়ি বাঁশবনের তিতির

**পাহাড়ি বাঁশবনের তিতির** (*Bambusicola fytchii*) () ফ্যাজিয়ানিডি (Phasianidae) গোত্র বা পরিবারের অন্তর্গত বাম্বুসিকোলা (Bambusicola) গণের এক প্রজাতির ছোট তিতির। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।

## বিস্তৃতি

বাংলাদেশ, ভারত, মিয়ানমার, চীন, লাওস, থাইল্যান্ড ও ভিয়েতনাম পাহাড়ি বাঁশবনের তিতিরের প্রধান আবাসস্থল। এসব অঞ্চলের গ্রীষ্মমণ্ডলীয় বনের পাশে ঘাসবন ও ছোট ঝোপঝাড়বহুল জঙ্গল এদের পছন্দের আবাস।

## উপপ্রজাতি

পাহাড়ি বাঁশবনের তিতিরের মোট দু'টি উপপ্রজাতি শনাক্ত করা সম্ভব হয়েছে। এরা হচ্ছে-

* *B. f. fytchii* (Anderson, 1871): এর মূল বাসস্থান দক্ষিণ চীন (সিচুয়ান ও হাইনান প্রদেশ), উত্তর ভিয়েতনাম, উত্তর-পশ্চিম থাইল্যান্ড ও পূর্ব মিয়ানমার 
* *B. f. hopkinsoni* (Godwin Austen, 1874): এর মূল আবাসস্থল পূর্ব বাংলাদেশ (বিশেষত গারো পাহাড়), পূর্ব ও উত্তর মিয়ানমার এবং পূর্ব ভারতের আসাম, ত্রিপুরা, মিজোরাম,অরুণাচল প্রদেশ।

## বিবরণ
[thumb|left|পাহাড়ি বাঁশবনের তিতির, স্মিথসোনিয়ান জাতীয় চিড়িয়াখানা, [ওয়াশিংটন, যুক্তরাষ্ট্র]]
পাহাড়ি বাঁশবনের তিতিরের দেহ ছোট মুরগির আকারের। লেজ লম্বাটে। রক্তিম মাথায় সাদা ভ্রু ও কালো চোখ-ডোরা দৃশ্যমান। চোখ ডোরাকে ঘিরে হালকা সাদা রেখা থাকে। চোখের সামনের দিক ও থুতনি সাদাটে। পিঠ, ডানা ও লেজের গোড়ার পালক বাদামী-ধূসর। পার্শ্বদেশে কালো কালো ছোপ ছোপ থাকে। গলা, বুক ও লেজের ডগা লালচে বাদামী। দেহের নিম্নভাগ সাদা, তাতে প্রচুর কালো ছোপ। দেহে প্রচুর লালচে আভা। পা ধূসর, ঠোঁট সীসা বর্ণের। চোখের মণি কালো। এদের দৈর্ঘ্য কমবেশি ২৭ সেন্টিমিটার।

## আচরণ

সাধারণত এরা দলবদ্ধভাবে বসবাস করে। বীজ, তৃণ, পোকামাকড়, ঘাস ইত্যাদি বাঁশবনের তিতিরের প্রধান খাদ্য। প্রজনন ঋতুতে পুরুষ তিতিরের ডাকাডাকি বেড়ে যায়।

## অস্তিত্বের সংকট

ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি বাঁশবনের তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
thumb|অঙ্কিত চিত্র
## আরও দেখুন

* সাদাচিবুক তিতির
* পাহাড়ি তিতির

## তথ্যসূত্র

## বহিঃসংযোগ
* Mountain Bamboo-partridge, ''Bambusicola fytchii'' , BirdLife International এ বাঁশবনের তিতির বিষয়ক পাতা।

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:লাওসের পাখি
বিষয়শ্রেণী:চীনের পাখি
বিষয়শ্রেণী:বাম্বুসিকোলা
বিষয়শ্রেণী:১৮৭১-এ বর্ণিত পাখি
পাহাড়ি তিতির

**পাহাড়ি তিতির** বা **লালগলা বাতাই** (বৈজ্ঞানিক নাম: *Arborophila rufogularis*) () ফ্যাজিয়ানিডি (Phasianidae) গোত্র বা পরিবারের অন্তর্গত আর্বোরোফাইলা (Arborophila) গণের এক প্রজাতির ছোট তিতির বা বাতাই। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## বিস্তৃতি

বাংলাদেশ, ভারত, নেপাল, ভুটান, মিয়ানমার, চীন, লাওস, থাইল্যান্ড ও ভিয়েতনাম পাহাড়ি তিতিরের প্রধান আবাসস্থল। এসব দেশের চিরসবুজ ও গ্রীষ্মমণ্ডলীয় বন এদের পছন্দের আবাস।

## উপপ্রজাতি

পাহাড়ি তিতিরের মোট ছয়টি উপপ্রজাতি শনাক্ত করা সম্ভব হয়েছে। এরা হচ্ছে-

# *A. r. annamensis* (Robinson & Kloss, 1919): এর মূল বাসস্থান দক্ষিণ ও মধ্য ভিয়েতনাম। 
# *A. r. euroa* (Bangs & J. C. Phillips, 1914): এর মূল আবাসস্থল দক্ষিণ চীন (হাইনান প্রদেশ) থেকে উত্তর লাওস পর্যন্ত 
# *A. r. guttata* Delacour & Jabouille, 1928: এর মূল আবাসস্থল মধ্য ভিয়েতনাম 
# *A. r. intermedia* (Blyth, 1855): আসামে ব্রহ্মপুত্র নদীর দক্ষিণ থেকে উত্তর মিয়ানমার (আরাকান প্রদেশ) পর্যন্ত এদের বিস্তৃতি 
# *A. r. rufogularis* (Blyth, 1849): ভারতের উত্তর প্রদেশ থেকে আসাম, বাংলাদেশ, নেপাল ও ভুটান এর মূল বাসস্থান 
# *A. r. tickelli* (Hume, 1880): দক্ষিণ ও পূর্ব মিয়ানমার, থাইল্যান্ড ও দক্ষিণ-পশ্চিম লাওস।

## বিবরণ

দেখতে এরা বটেরার মত, তবে বড়। পিঠ হলদে সবুজাভ ধূসর। পিঠের দিকে একটু লালচে ভাবও রয়েছে। পেট ও পার্শ্বদেশ ধূসর, রক্তিম নয়। চোখ ও পা লালচে। পিঠ আঁশের মত পালক দ্বারা আবৃত। ডানার পালকে দু'টি সাদা ও কালো গোলাকার ফোঁটার ডোরা থাকে। এছাড়া ডানার পালকে সাদা ছোট ছোট ফোঁটা দেখা যায়। গলায় একটু কালো অংশ দেখা যায় যাতে লাল ছোট ছোট ফোঁটা থাকে। চোখ কালো। চোখের চারপাশে হালকা সাদা বর্ণের মোটা দাগ থাকে। এদের দৈর্ঘ্য কমবেশি ২৭ সেন্টিমিটার।

## অস্তিত্বের সংকট

ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।

## আরও দেখুন

* সাদাচিবুক তিতির

## তথ্যসূত্র

## বহিঃসংযোগ
* পাহাড়ি তিতিরের আলোকচিত্র, Oriental Bird Images.
* পাহাড়ি তিতিরের ডাক, Soundcloud.

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:লাওসের পাখি
বিষয়শ্রেণী:চীনের পাখি
বিষয়শ্রেণী:আর্বোরোফাইলা
বিষয়শ্রেণী:১৮৪৯-এ বর্ণিত পাখি
বিষয়শ্রেণী:উত্তর ভারতের পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
প্রস্থানত্রয়

**প্রস্থানত্রয়** বা **প্রস্থানত্রয়ী** (, IAST: ) বলতে হিন্দু দর্শনের (প্রধানত বেদান্ত দর্শন তিনটি প্রধান ধর্মগ্রন্থকে বোঝায়। এগুলি হল:
# উপনিষদ্‌ বা *উপদেশ-প্রস্থান* বা *শ্রুতি-প্রস্থান*
# ভগবদ্গীতা বা *সাধন-প্রস্থান* বা *স্মৃতি-প্রস্থান*
# ব্রহ্মসূত্র বা *ন্যায়-প্রস্থান* বা *যুক্তি-প্রস্থান*

প্রধান উপনিষদের সংখ্যা দশটি, বারোটি বা তেরোটি। এছাড়াও আরও ১০৮টি অপ্রধান উপনিষদ রয়েছে যা মুখ্য উপনিষদের বাহিরে। প্রধান মুখ্য উপনিষদগুলো হচ্ছে ঈশোপনিষদ্‌, কেনোপনিষদ্, কঠোপনিষদ্‌, প্রশ্নপনিষদ্‌, মুণ্ডক উপনিষদ, মাণডুক্য উপনিষদ, তৈত্তিরীয় উপনিষদ, ঐতরেয় উপনিষদ, ছান্দোগ্য উপনিষদ ও বৃদহারণ্যক উপনিষদ।   ভগবদ্গীতা মহাভারত-এর ভিষ্ম অংশ থেকে নেওয়া।  ব্রহ্মসূত্র (বা *বেদান্ত-সূত্র*) হল উপনিষদ ও গীতার বিস্তারিত ব্যাখ্যা।

বেদান্ত দর্শনের প্রধান তিনটি শাখার প্রবর্তক, যথা, আদি শঙ্কর ও মাধবাচার্য প্রস্থানত্রয়ের ভাষ্য লিখেছেন। রামানুজার্য উপনিষদের উপর কোন ভাস্য লিখেননি কিন্তু তিনি ব্রহ্মসূত্র ও শ্রীমদ্ভগবত গীতা সম্পর্কে লিখেছিলেন শ্রীভাষ্যতে। রামানুজার্যের বংশধর, রঙ্গরামানুজা প্রধান উপনিষদের উপর ভাষ্য লিখেন ১৬০০ শতাব্দীতে।

## আরও দেখুন
* বেদান্ত
* হিন্দু দর্শন

## তথ্যসূত্র

বিষয়শ্রেণী:বেদান্ত
সামন্ততন্ত্র

**সামন্ততন্ত্র** (), বা **সামন্ত পদ্ধতি**, ছিল একটি যৌথ সামাজিক, অর্থনৈতিক, সামরিক, সাংস্কৃতিক ও রাজনৈতিক কাঠামো যা মধ্যযুগীয় ইউরোপে নবম থেকে পঞ্চদশ শতাব্দী পর্যন্ত প্রচলিত ছিল। সাধারণভাবে, এটি একটি এমন সমাজব্যবস্থা বোঝায় যেখানে ভূমির বিনিময়ে সেবা বা শ্রম প্রদান করা হতো এবং সেই ভিত্তিতে সম্পর্ক গড়ে উঠত।

ফ্রাঁসোয়া লুই গঁসোফ ১৯৪৪ সালে সামন্ততন্ত্রকে সংজ্ঞায়িত করেন একটি পারস্পরিক আইনি ও সামরিক দায়বদ্ধতার কাঠামো হিসেবে, যা মূলত প্রভু, বাঁধনভুক্ত ব্যক্তি এবং ফিফ (ভূসম্পত্তি)-এর ধারণার উপর প্রতিষ্ঠিত।

অন্যদিকে মার্ক ব্লোশ ১৯৩৯ সালে সামন্ততন্ত্রকে আরো বিস্তৃতভাবে সংজ্ঞায়িত করেন, যেখানে শুধুমাত্র যোদ্ধা অভিজাত শ্রেণি নয়, বরং সমাজের তিনটি প্রধান শ্রেণি—অভিজাত, যাজকশ্রেণি এবং কৃষকশ্রেণি—একটি পারস্পরিক দায়বদ্ধতা ও মনোরিয়াল ব্যবস্থার মধ্যে আবদ্ধ ছিল। এই ধরনের কাঠামোকে অনেক সময় "সামন্ত সমাজ" হিসেবেও অভিহিত করা হয়।

যদিও শব্দটি মধ্যযুগীয় লাতিন  বা  (অর্থাৎ "ফিফ") থেকে উদ্ভূত, তবুও *feudalism* বা সামন্ততন্ত্র শব্দটি এবং এটি দ্বারা যে কাঠামো বোঝানো হয়, তা মধ্যযুগীয় মানুষদের দৃষ্টিতে কখনোই একটি আনুষ্ঠানিক রাজনৈতিক ব্যবস্থা হিসেবে পরিগণিত হয়নি।

১৯৭৪ সালে এলিজাবেথ এ. আর. ব্রাউন-এর “The Tyranny of a Construct” প্রবন্ধ এবং ১৯৯৪ সালে সুসান রেইনল্ডস-এর *Fiefs and Vassals* গ্রন্থ প্রকাশের পর থেকে ইতিহাসবিদদের মধ্যে একটি বিতর্ক শুরু হয়, যেখানে অনেকেই প্রশ্ন তোলেন—সামন্ততন্ত্র কি আদৌ একটি কার্যকর বিশ্লেষণাত্মক ধারণা? এই বিতর্ক এখনও চলমান।

## সংজ্ঞা
*Feudal* শব্দটির ব্যবহার ১৪০৫ সালের মধ্যেই শুরু হয় এবং *feudalism* শব্দটি ১৮শ শতকের শেষের দিকে প্রচলিত হয়।

গঁসোফের সংজ্ঞা অনুযায়ী, সামন্ততন্ত্র একটি কাঠামো যেখানে যোদ্ধা অভিজাত শ্রেণির মধ্যে পারস্পরিক আইনি ও সামরিক দায়বদ্ধতা বিদ্যমান ছিল এবং তা প্রভু, ভ্যাসাল ও ভূসম্পত্তির ভিত্তিতে গড়ে উঠত।

অন্যদিকে ব্লোশের মতে, সামন্ততন্ত্র ছিল একটি সমগ্র সামাজিক কাঠামো যা তিনটি রাজ্যিক শ্রেণি—অভিজাত, যাজক ও শ্রমজীবী—সমূহকে অন্তর্ভুক্ত করত এবং মনোরিয়াল ব্যবস্থার মাধ্যমে পরিচালিত হতো।

## ইউরোপ ছাড়াও প্রয়োগ
সামন্ততন্ত্রের ধারণাটি সামন্ত যুগের জাপান, মধ্যযুগীয় ইথিওপিয়া প্রভৃতি সমাজে তুলনামূলকভাবে প্রয়োগ করা হয়েছে, যেখানে সামন্ততন্ত্রের সাথে কিছুটা মিল রয়েছে।

এছাড়া, চীনের চুনচিউ যুগ, প্রাচীন মিশর, পার্থীয় সাম্রাজ্য, ভারতের সামন্ততন্ত্র, এমনকি যুক্তরাষ্ট্রের দক্ষিণাঞ্চলসহ বিভিন্ন সমাজব্যবস্থায় 'সামন্তীয় বৈশিষ্ট্য' পাওয়া গেছে বলেও গবেষকরা মত দিয়েছেন।

তবে অনেক গবেষক মনে করেন, “সামন্ততন্ত্র” শব্দটি অতিমাত্রায় বিস্তৃত ও বহু অর্থে ব্যবহৃত হওয়ায় তার বিশেষ অর্থ প্রায় বিলুপ্ত হয়ে গেছে। এজন্য অনেকে এই ধারণাটিকে সমাজ বিশ্লেষণে পরিত্যাজ্য বলে মনে করেন।

## আরও দেখুন
* সামন্ততন্ত্রের উদাহরণ
* ইংল্যান্ডের সামন্ততন্ত্র
* পবিত্র রোমান সাম্রাজ্যের সামন্ত পদ্ধতি

## তথ্যসূত্র


## তথ্যসূত্র

বিষয়শ্রেণী:সমাজবিজ্ঞান
বিষয়শ্রেণী:রাষ্ট্রবিজ্ঞান
বিষয়শ্রেণী:সামন্ততন্ত্র
বিষয়শ্রেণী:অর্থনৈতিক ব্যবস্থা
বিষয়শ্রেণী:রাজনৈতিক ব্যবস্থা
বিষয়শ্রেণী:সামাজিক ব্যবস্থা